Прва сарајевска механизована бригада је била механизована јединица Војске Републике Српске, у саставу Сарајевско-романијског корпуса. Према прелиминарним процјенама, бригада је у рату изгубила чак 608 бораца. Зона одговорности бригаде је била територија општине Српско Ново Сарајево. Команда бригаде се налазила у касарни Славиша Вајнер Чича, у насељу Лукавица. Та иста касарна је после ратних сукоба примила велики број избјеглог становништва, иако је пар мјесеци раније бомбардована од стране НАТО-а.